แร็กนาร็อกออนไลน์

แร็กนาร็อกออนไลน์ เป็นเกมส์ออนไลน์แนวสวมบทบาท โดยให้ผู้เล่นสร้างตัวละครเป็นของตนได้ และนำตัวละครของตนออกพจญภัยในโลกสมมติของของเกมส์แร็กนาร็อก
วิธีการเริ่มต้น
วิธีการเริ่มต้น.
เมื่อดาวน์โหลดตัวไคลเอนท์เกมแร็กนาร็อกออนไลน์และติดตั้งลงบนคอมพิวเตอร์เป็นที่เรียบร้อยแล้ว ให้เปิดโปรแกรม "ROEXE", "ASGARD" หรือ "Ragnarok Online" บนหน้าจอ เพื่อเริ่มดาวน์โหลดไฟล์อัปเดตของตัวเกม เมื่อดาวน์โหลดเสร็จสิ้น ให้กดปุ่มเริ่มเกมเพื่อเปิดตัวเกมขึ้นมา (ครั้งแรกผู้เล่นจะต้องติดตั้งโปรแกรมอีซี่ แอนตี ชีท ซึ่งเป็นโปรแกรมป้องกันโปรแกรมแปลกปลอมเข้าสู่ระบบเกมก่อน หากติดตั้งแล้วจะข้ามขั้นตอนนี้อัตโนมัติ)
เมื่อตัวเกมเปิดขึ้น ให้ล็อกอินเข้าเกมด้วยชื่อผู้ใช้และรหัสผ่านที่ได้จากการลงทะเบียนเป็นสมาชิกของอีเอ็กซ์อี หรือผู้ให้บริการเกมอย่างถูกต้อง แล้วกดปุ่มล็อกอิน ระบบจะให้เลือกเซิร์ฟเวอร์ที่ต้องการเล่น โดยหนึ่งผู้ใช้สามารถเข้าเล่นได้ทุกเซิร์ฟเวอร์ ยกเว้นเซิร์ฟเวอร์แอสการ์ด (ASGARD) ที่ผู้เล่นจะต้องชำระค่าบริการในการเล่นก่อนการเข้าเล่น เมื่อเลือกเซิร์ฟเวอร์แล้วระบบจะปรากฎหน้าเลือกตัวละครที่ต้องการเล่น หรือถ้าไม่มีผู้เล่นสามารถสร้างตัวละครเพื่อเริ่มเล่นเกมส์แร็กนาร็อกได้ทันที โดยการสร้างตัวละครจะมีตัวเลือกบางอย่างที่ให้ผู้เล่นปรับค่าอย่างอิสระ ไม่ว่าจะเป็นทรงผม สีผม และค่าสถานะเริ่มต้น ซึ่งสามารถปรับค่าได้ดังต่อไปนี้

STR (พละกำลัง) เป็นค่าสถานะสำหรับเพิ่มอัตราการโจมตีทางกายภาพ (ATK) ยิ่งค่าสถานะสูง ตัวละครจะยิ่งโจมตีได้รุนแรง เหมาะสำหรับอาชีพสายโจมตีระยะประชิด เช่น นักดาบ โจร หรือกรณีอาชีพพ่อค้า ค่า STR ยังช่วยเพิ่มน้ำหนักบรรทุกสูงสุดของตัวละครได้อีกด้วย
AGI (ความเร็ว) เป็นค่าสถานะสำหรับเพิ่มความเร็วในการโจมตีทางกายภาพ ยิ่งค่าสถานะสูง ตัวละครจะยิ่งโจมตีได้อย่างรวดเร็ว เหมาะสำหรับอาชีพที่ต้องการความว่องไว เช่น นักดาบ โจร พ่อค้า หรือนักธนู
VIT (พลังชีวิต) เป็นค่าสถานะสำหรับเพิ่มพลังชีวิต ยิ่งค่าสถานะสูง ตัวละครจะยิ่งมีพลังชีวิต (HP) เป็นจำนวนมาก และยังส่งผลให้ค่าการป้องกันสูงขึ้นตามลำดับ
INT (สติปัญญา) เป็นค่าสถานะสำหรับเพิ่มอัตราการโจมตีทางเวทมนตร์ (MATK) และเพิ่มพลังเวทย์สูงสุด (SP) ยิ่งค่าสถานะสูง ตัวละครจะยิ่งมีพลังโจมตีทางเวทมนตร์มากและมีพลังเวทย์สูงสุดเป็นจำนวนมาก ทำให้สามารถร่ายเวทมนตร์ติดต่อกันเพื่อโจมตีแบบต่อเนื่องได้
DEX (ความแม่นยำ) เป็นค่าสถานะสำหรับเพิ่มความว่องไว และความเร็วในการหลบหลีก สำหรับอาชีพสายโจมตีระยะประชิด เพิ่มความแม่นยำในการโจมตี สำหรับอาชีพนักธนู และเพิ่มความรวดเร็วในการร่ายเวทมนตร์ สำหรับอาชีพนักเวทย์
LUK (โชคลาภ) เป็นค่าสถานะสำหรับเพิ่มโชคลาภ สำหรับอาชีพพ่อค้า ซึ่งจะมีผลอย่างมากเมื่อเปลี่ยนอาชีพเป็นช่างตีเหล็ก หรือนักแปรธาตุ และเพิ่มอัตราการโจมตีเข้าจุดตายหรือคริติคัล สำหรับอาชีพอื่น ๆ

การเคลื่อนไหว
การเคลื่อนไหว.
ผู้เล่นสามารถเคลื่อนที่ตัวละครได้โดยเลื่อนเคอร์เซอร์และคลิกบนพื้นที่ว่างเพื่อเคลื่อนตัวละครไปยังตำแหน่งนั้น หรือคลิกค้างเพื่อเดินต่อเนื่อง โดยตำแหน่งที่ตัวละครสามารถเคลื่อนที่ไปได้จะขึ้นกรอบสีเขียวบนแผนที่ แต่ถ้าจุดที่ชี้ไม่สามารถเคลื่อนที่ได้ กรอบสีเขียวจะปรากฎอยู่ ณ จุดสุดท้ายในระนาบเดียวกับเคอร์เซอร์
ความเร็วในการเคลื่อนไหวของแต่ละตัวละครจะคงที่ ยกเว้นตัวละครที่ได้รับผลของสกิล "Increase AGI" หรือตัวละครที่ขึ้นสัตว์ขี่ เช่น เปโกะเปโกะ, กริฟฟินส์, หรือไวลด์วูลฟ์ จะสามารถเคลื่อนที่ได้เร็วขึ้นตามผลของสกิล หรือตัวละครที่ได้รับผลของการ์ดมอนสเตอร์ "เพน" หรือได้รับผลของสกิล "Decrease AGI" จะเคลื่อนที่ช้าลงจากความเร็วคงที่
การโจมตีและการล่ามอนสเตอร์
การโจมตีและการล่ามอนสเตอร์.
ผู้เล่นสามารถโจมตีมอนสเตอร์ได้ด้วยการคลิกบนตัวมอนสเตอร์ การคลิก 1 ครั้งจะเป็นการโจมตี 1 ที ผู้เล่นต้องคลิกซ้ำจนกว่ามอนสเตอร์จะตาย หากผู้เล่นต้องการให้ตัวละครโจมตีต่อเนื่อง สามารถกดปุ่ม CTRL ค้างเพื่อโจมตีมอนสเตอร์แบบอัตโนมัติจนกว่าจะตาย ทั้งนี้ผู้เล่นสามารถใช้คำสั่ง "/noctrl" หรือ "/nc" เพื่อให้ตัวละครโจมตีต่อเนื่องได้ทันทีด้วยการคลิก 1 ครั้ง และไม่ต้องกดปุ่ม CTRL ค้าง
ในบางอาชีพจะมีสกิลสำหรับช่วยโจมตี ผู้เล่นสามารถใช้สกิลเหล่านั้นได้ด้วยการกดปุ่ม F1-F9 ตามที่ผู้เล่นได้ตั้งสกิลไว้ นอกจากนี้ผู้เล่นยังสามารถใช้ปุ่ม Q, W, E, R, T, Y, U, I, O, A, S, D, F, G, H, J, K, L, Z, X, C, V, B, N, M, ",", "." ในการใช้สกิลได้ โดยผู้เล่นสามารถตั้งค่าได้โดยการกำหนดค่าในหมวด Hot Keys การใช้สกิลจะมีทั้งหมดสองรูปแบบ คือการล็อกเป้าเพื่อใช้สกิล ผู้เล่นจะต้องเลื่อนเคอร์เซอร์ไปคลิกบนตัวมอนสเตอร์เพื่อใช้สกิล หรือสกิลที่ร่ายลงพื้น ผู้เล่นจะต้องคลิกที่บริเวณที่จะให้สกิลมีผล ทั้งนี้ผู้เล่นสามารถล็อกเป้ามอนสเตอร์ได้โดยการใช้คำสั่ง "/snap" หรือหากต้องการเลือกไปที่ผู้เล่น หรือเอ็นพีซี ผู้เล่นจะต้องกดปุ่ม Shift ค้าง ขณะคลิกเลือกเป้าหมาย หรือใช้คำสั่ง "/noshift" หรือ "/ns" เพื่อปลดล็อกการกดปุ่ม Shift ค้าง เป็นต้น
เผ่าพันธุ์และอาชีพ
เผ่าพันธุ์และอาชีพ.
ในเกมส์แร็กนาร็อคออนไลน์ จะมีเผ่าพันธุ์ให้ผู้เล่นได้เลือกเล่นทั้งหมด 2 เผ่าพันธุ์ กว่า 40 สายอาชีพ โดยมีรายละเอียดดังนี้
เผ่านอร์แมน (Norman)
เผ่านอร์แมน (Norman).
เผ่านอร์แมน เป็นเผ่าพันธุ์ที่มีรูปร่างลักษณะคล้ายมนุษย์โดยทั่วไป ตัวละครทุกตัวในเกมส์แร็กนาร็อคออนไลน์จะเป็นเผ่านอร์แมนทั้งหมด มีอาชีพเริ่มต้นคือผู้เริ่มต้น (Novice) และเมื่อเก็บระดับอาชีพได้ครบตามที่กำหนด จะสามารถเปลี่ยนอาชีพของตัวละครไปยังอาชีพที่ต้องการได้ โดยมีเงื่อนไขดังนี้

อาชีพขั้นที่ 1 : มีระดับอาชีพที่ 10 และเพิ่มระดับทักษะ "Basic Skill" จนครบ
อาชีพขั้นที่ 2 : มีระดับอาชีพมากกว่า 40 และใช้คะแนนทักษะจนหมด (หากเปลี่ยนอาชีพที่ระดับ 50 จะได้ไอเท็มพิเศษ)
อาชีพชั้นสูง : มีระดับตัวละครที่ 99 มีระดับอาชีพครบ 50 และใช้คะแนนทักษะจนหมด การเปลี่ยนอาชีพชั้นสูง ผู้เล่นจะต้องเริ่มเล่นเกมส์ใหม่ทั้งหมดเมื่อเปลี่ยนอาชีพแล้ว แต่แลกกับค่าประสบการณ์ที่ใช้มากขึ้น และเลื่อนระดับได้ยากขึ้นกว่าเดิม การเปลี่ยนอาชีพชั้นสูงต้องใช้เงิน 1,259,000 เซนี เป็นค่าเปลี่ยนอาชีพ และต้องปลดไอเท็มทั้งหมดออกจากตัวละคร (ทำน้ำหนักตัวละครให้เหลือ 0) เมื่อเปลี่ยนอาชีพสำเร็จจะถูกส่งกลับเมืองเริ่มต้นของอาชีพนั้น ๆ การเปลี่ยนอาชีพขั้นสูงครั้งที่ 1 ที่ระดับอาชีพ 10 จะสามารถเปลี่ยนได้ทันทีโดยไม่ต้องทำภารกิจใหม่ทั้งหมด และการเปลี่ยนอาชีพขั้นสูงครั้งที่ 2 จะต้องไปเปลี่ยนกับเทพธิดาวัลคีรี โดยไม่ต้องทำภารกิจใหม่
อาชีพขั้นที่ 3 : มีระดับตัวละครที่ 99 มีระดับอาชีพมากกว่า 40 ขึ้นไปและใช้คะแนนทักษะจนหมด สามารถเลือกได้ว่าจะเปลี่ยนจากขั้นที่ 2 เป็นขั้นที่ 3 ได้เลย หรือจะเปลี่ยนจากอาชีพชั้นสูงมาเป็นขั้นที่ 3 ก็ได้ หากผู้เล่นเลือกเปลี่ยนจากขั้นที่ 2 เป็นขั้นที่ 3 ผู้เล่นจะสูญเสียทักษะบางอย่างของอาชีพชั้นสูงไป ทั้งนี้ให้ยกเว้น อาชีพนินจา และนักแม่นปืน ที่จะต้องมีระดับอาชีพครบ 70 และอาชีพผู้เริ่มต้นชั้นสูง จะต้องมีระดับอาชีพครบ 99 ถึงจะสามารถเปลี่ยนอาชีพได้

เผ่าโดแรม (Doram)
เผ่าโดแรม (Doram).
เผ่าโดแรม เป็นเผ่าพันธุ์ที่มีรูปร่างลักษณะคล้ายแมว เป็นเผ่าพันธุ์ที่ถูกค้นพบใหม่ อาชีพที่สามารถเล่นได้ด้วยเผ่านี้คือ Summonner อาชีพเดียว ไม่สามารถเล่นอาชีพอื่นได้ และไม่สามารถเปลี่ยนอาชีพได้ เพราะเผ่านี้สามารถเล่นได้ยาวถึงระดับสูงสุดที่ 175 ด้วยอาชีพขั้น 1 เพียงขั้นเดียว
ระบบปาร์ตี้ และระบบกิลด์
ระบบปาร์ตี้ และระบบกิลด์.
เกมส์แร็กนาร็อคออนไลน์ เป็นเกมส์ออนไลน์ที่เล่นพร้อมกันครั้งละหลายคนในช่วงเวลาเดียวกัน ทั้งนี้ผู้เล่นสามารถจัดตั้งปาร์ตี้ หรือจัดตั้งกิลด์ เพื่อรวมกลุ่มผู้เล่นและสร้างสังคมในเกมส์ได้ โดยมีรายละเอียดดังนี้
ระบบปาร์ตี้
ระบบปาร์ตี้.
ผู้เล่นสามารถสร้างปาร์ตี้เพื่อรวมกลุ่มผู้เล่น 2-12 คน เพื่อร่วมกันล่ามอนสเตอร์หรือบอสได้ โดยผู้เล่นสามารถสร้างปาร์ตี้ได้ด้วยการใช้คำสั่ง /organize ตามด้วยชื่อปาร์ตี้ เช่น "/organize วิกิตำรา" ระบบจะปรากฎหน้าต่างให้กำหนดค่าของปาร์ตี้ เช่น การแบ่งค่าประสบการณ์และการแบ่งไอเท็ม เมื่อตั้งค่าสำเร็จแล้ว ระบบจะสร้างปาร์ตี้ขึ้นมาโดยอัตโนมัติ และผู้เล่นสามารถชักชวนผู้เล่นอื่นเข้าปาร์ตี้ได้ด้วยการคลิกขวาที่ตัวละครเป้าหมาย และเลือกเชิญเข้าปาร์ตี้
ภายในปาร์ตี้ผู้เล่นสามารถตั้งค่าปาร์ตี้ได้ดังนี้

การแบ่งค่าประสบการณ์

แบ่งปันตามสัดส่วน : เมื่อเลือกตัวเลือกนี้ ระบบจะคำนวณค่าประสบการณ์เฉพาะของใครของมัน ตามระบบเดิมของเกมส์แร็กนาร็อคออนไลน์
แบ่งเท่ากัน : เมื่อเลือกตัวเลือกนี้ ระบบจะคำนวณค่าประสบการณ์และแบ่งเท่ากันทั้งปาร์ตี้ แต่มีเงื่อนไขกำหนดว่า ระดับของตัวละครภายในปาร์ตี้ จะต้องห่างกันไม่เกิน 9 ระดับ เช่นตัวละครเลเวล 10 สามารถเข้าร่วมปาร์ตี้เพื่อแบ่งปันค่าประสบการณ์กับตัวละครอื่นที่มีเลเวลไม่เกิน 2 หรือ 19 เท่านั้น หากเกิน ระบบจะเลือกตัวเลือกแบ่งปันตามสัดส่วนโดยอัตโนมัติ

การแบ่งไอเท็ม

ไม่แบ่งไอเท็ม : ตัวเลือกนี้จะกำหนดให้ไอเท็มที่เก็บได้ เป็นของใครของมัน
แบ่งตามลำดับ : ตัวเลือกนี้จะกำหนดให้ไอเท็มที่เก็บได้ ส่งมอบให้แต่ละตัวละครโดยเรียงตามลำดับรายชื่อที่ปรากฎในปาร์ตี้
แบ่งแบบสุ่ม : ตัวเลือกนี้จะกำหนดให้ไอเท็มที่เก็บได้ สุ่มเข้าตัวละครใดตัวละครหนึ่งในปาร์ตี้
หัวหน้าปาร์ตี้ : ตัวเลือกนี้จะกำหนดให้ไอเท็มที่เก็บได้ ส่งมอบให้หัวหน้าปาร์ตี้เพียงตัวละครเดียวเท่านั้น
ดูเพิ่ม

Final Fantasy XI
King of Kings
Dragon Raja
Dark Story Online
Mu Online
Fly For Fun
Lineage
Ragnarok online
Ran Online
กรานาโด้ เอสพาดา
กันบาวด์
โอทูแจม
เดอะซิมส์
เมเปิลสตอรี
Seal Online
ทีเอสออนไลน์
อสุรา ออนไลน์
ยุทธภพครบสลึง
เก็ทแอมป์
N-Age
คาบาลออนไลน์
แคปคอม vs. เอสเอ็นเค 2
เดอะซิมส์ 2
ไทโกะโนะทัตสึจิน
ปังย่า
Crazy Arcade
KartRider
Special Force
เทลส์รันเนอร์
Fanta Tennis
RayCity Online
ออดิชั่นออนไลน์
BOOMZ
LaTale Online
Trickster
Emil Chronicle Online
CSO Online
Xshot
Grand Chase
FreeStyle Online
Ghost Online
Point Blank
สิบสองหางออนไลน์
Yogurting
Nostale
Zone4
เดอะซิมส์ 3
Mabinogi
Dragonica
ลูน่าออนไลน์
Dragon Nest
Special Force 2
Overwatch
Lineage II
Overwatch 2
เดอะซิมส์ 4
แหล่งข้อมูลอื่น